

LĒMUMS

Ādažos, Ādažu novadā

2024. gada 25. jūlijā **Nr.** **280**

**Par zemes ierīcības projekta apstiprināšanu zemes vienībām Pūpolu ielā 7 un Pūpolu ielā 9, Garupē**

Ādažu novada pašvaldības dome izskatīja SIA “ENERGOPLĀNS” (reģistrācijas Nr. 45403018310, juridiskā adrese: Zaķusalas krastmala 33, Rīga, LV-1003, e-pasts: energoplans1@gmail.com) sertificētas zemes ierīkotājas Diānas Glizdenieces (sert. Nr.AA0158) 17.06.2024. iesniegumu (reģistrēts 17.06.2024. ar Nr. ĀNP/1-11-1/24/3268) ar lūgumu apstiprināt zemes ierīcības projektu nekustamā īpašuma Pūpolu iela 7 (kadastra Nr.8052 006 0841) sastāvā esošajai zemes vienībai ar kadastra apzīmējumu 8052 006 0841 un nekustamā īpašuma Pūpolu iela 9 (kadastra Nr.8052 006 0842) sastāvā esošajai zemes vienībai ar kadastra apzīmējumu 8052 006 0842.

Izvērtējot iesniegumu un ar to saistītos apstākļus tika konstatēts:

1. Ādažu novada pašvaldības dome 25.01.2024. pieņēma lēmumu Nr.20 “Par zemes ierīcības projekta izstrādes uzsākšanu īpašumiem Pūpolu iela 7 un Pūpolu iela 9, Garupē”, ar kuru tika atļauts izstrādāt zemes ierīcības projektu zemes vienībām ar kadastra apzīmējumu 8052 006 0841 (Pūpolu iela 7, Garupe, Carnikavas pag., Ādažu nov.) un kadastra apzīmējumu 8052 006 0842 (Pūpolu iela 9, Garupe, Carnikavas pag., Ādažu nov.), ar mērķi pārkārtot robežas, izveidojot 3 zemes vienības;
2. nav nepieciešama zemes ierīcības projekta pilnveidošana vai noraidīšana;
3. Pašvaldību likuma 4.panta pirmās daļas 15. punkts un 10.panta pirmās daļas 21.punkts, noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos;
4. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu;
5. Zemes ierīcības likuma 19.pants noteic, ka zemes ierīcības projektu un tā grozījumus apstiprina vietējā pašvaldība, izdodot administratīvo aktu;
6. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 26.punkts noteic, ka pēc projekta saņemšanas apstiprināšanai vietējā pašvaldība izdod administratīvo aktu par projekta apstiprināšanu vai noraidīšanu, norādot vai pielikumā pievienojot informāciju par tās zemes vienības kadastra apzīmējumu, kurai izstrādāts projekts, un projekta grafiskās daļas rekvizītus (attiecīgā zemes ierīkotāja vārdu, uzvārdu, datumu un laiku, kad tas minēto dokumentu ir parakstījis) vai projekta grafiskās daļas kopiju;
7. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 28.punkts noteic, ka, ja projektu apstiprina, vietējā pašvaldība pieņem uz projektētajām zemes vienībām attiecināmus lēmumus, tostarp lēmumu par: adreses piešķiršanu, ja pēc zemes ierīcības darbiem paredzēts izveidot jaunu adresācijas objektu; nekustamā īpašuma lietošanas mērķu noteikšanu vai maiņu;
8. Ministru kabineta 29.06.2021. noteikumu Nr.455 „Adresācijas noteikumi” 9.punkts noteic, ka pašvaldības domei vai pašvaldības kompetentai institūcijai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta un mainīt, likvidēt vai precizēt adreses pieraksta formu, ja reģistrētā adrese neatbilst šajos noteikumos minētajām prasībām;
9. Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punkts noteic, ka lietošanas mērķi nosaka, ja tiek izveidota jauna zemes vienība vai zemes vienības daļa.

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Teritorijas attīstības plānošanas likuma 12.panta trešo daļu, Zemes ierīcības likuma 19.pantu, Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 26. un 28.punktu,Ministru kabineta 29.06.2021. noteikumu Nr.455 „Adresācijas noteikumi” 9.punktu, Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punktu, kā arī ņemot vērā domes Attīstības komitejas 10.07.2024. atzinumu, Ādažu novada pašvaldības dome

**NOLEMJ:**

1. Apstiprināt sertificētas zemes ierīkotājas Diānas Glizdenieces (sert. Nr.AA015) izstrādāto zemes ierīcības projektu nekustamā īpašuma Pūpolu iela 7 (kadastra Nr.8052 006 0841) sastāvā esošajai zemes vienībai ar kadastra apzīmējumu 8052 006 0841 un nekustamā īpašuma Pūpolu iela 9 (kadastra Nr.8052 006 0842) sastāvā esošajai zemes vienībai ar kadastra apzīmējumu 8052 006 0842.
2. Saglabāt adresi Pūpolu iela 7, Garupe, Carnikavas pag., Ādažu nov. zemesgabalam, kas zemes ierīcības projektā apzīmēts ar „Nr.1” un noteikt nekustamā īpašuma lietošanas mērķi 0.1581 ha platībā (vairāk vai mazāk, cik izrādīsies pēc instrumentālās uzmērīšanas dabā) – Dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa, kods 0501.
3. Saglabāt adresi Pūpolu iela 9, Garupe, Carnikavas pag., Ādažu nov. zemesgabalam, kas zemes ierīcības projektā apzīmēts ar „Nr.2” un noteikt nekustamā īpašuma lietošanas mērķi 0.1580 ha platībā (vairāk vai mazāk, cik izrādīsies pēc instrumentālās uzmērīšanas dabā) – Dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa, kods 0501.
4. Piešķirt adresi Pūpolu iela 11, Garupe, Carnikavas pag., Ādažu nov. zemesgabalam, kas zemes ierīcības projektā apzīmēts ar „Nr.3” un noteikt nekustamā īpašuma lietošanas mērķi 0.1581 ha platībā (vairāk vai mazāk, cik izrādīsies pēc instrumentālās uzmērīšanas dabā) – Dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa, kods 0501.
5. Pašvaldības Centrālās pārvaldes Nekustamā īpašuma nodaļai ar lēmumu noteiktos nekustamā īpašuma lietošanas mērķus un ar tiem saistīto informāciju nosūtīt reģistrēšanai Nekustamā īpašuma valsts kadastra informācijas sistēmā.
6. Pašvaldības Centrālās pārvaldes Administratīvajai nodaļai lēmumu nosūtīt Valsts zemes dienestam uz e-adresi un adresācijas objektu īpašniekam uz e-pastu.
7. Lēmuma izpildes kontroli veikt pašvaldības izpilddirektora vietniecei.
8. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā: Zemes ierīcības projekta grafiskā daļa uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU